ELŐTERJESZTÉS

**a Bűnmegelőzési, Közbiztonsági és Közrendvédelmi Bizottság**

**2024. október 21-i ülésére**

**Javaslat a Bűnmegelőzési, Közbiztonsági és Közrendvédelmi Bizottság ügyrendjének elfogadására**

A Rendőrségről szóló 1994. évi XXXIV. törvény 10. § (2) bekezdése alapján a rendőrkapitány és az önkormányzat által a helyi közbiztonságot érintő feladatok ellátása, a rendőrség és az önkormányzati szervek tevékenységének összehangolása, valamint az illetékességi területén működő rendőri szerv létesítésének, bővítésének és fejlesztésének elősegítése érdekében közösen létrehozott bizottság maga állapítja meg működésének részletes eljárási szabályait. A Bizottság ügyrendjét az előterjesztés melléklete szerinti tartalommal javaslom megalkotni.

Tájékoztatom továbbá a Tisztelt Bizottságot, hogy az Ügyrend 4. § (4) bekezdése alapján a bizottság első ülésén tagjai sorából az elnök javaslatára, akadályoztatása esetére elnökhelyettest választ. Az elnökhelyettes személyére vonatkozó javaslatomat a Bizottság ülésén szóban terjesztem elő.

Kérem a Tisztelt Bizottságot, hogy az előterjesztést megtárgyalni, és a határozati javaslatokat elfogadni szíveskedjen!

**Szombathely, 2024. október 11.**

**(: Kelemen Krisztián :)**

a Bizottság elnöke

**I.**

**HATÁROZATI JAVASLAT**

**…/2024 (X.21.) BKKB számú határozat**

A Bűnmegelőzési, Közbiztonsági és Közrendvédelmi Bizottság – a melléklet szerinti tartalommal – jóváhagyja az ügyrendet.

**Felelős:** Kelemen Krisztián, a Bizottság elnöke

**Határidő:** azonnal

**II.**

**HATÁROZATI JAVASLAT**

**…/2024. (X.21.) BKKB számú határozat**

A Bűnmegelőzési, Közbiztonsági és Közrendvédelmi Bizottság az ügyrend 4. § (4) bekezdése alapján az elnök javaslatára, akadályoztatása esetére elnökhelyettesnek ………………………… bizottsági tagot választja meg.

**Felelős:** Kelemen Krisztián, a Bizottság elnöke

**Határidő:** azonnal